CELEX: 
Language: hu
Date: 2022-01-21 00:00:00
Title: A BIZOTTSÁG (EU) .../... VÉGREHAJTÁSI RENDELETE az (EU) 2019/883 európai parlamenti és tanácsi irányelvnek a hajók ellenőrzésre való kiválasztását szabályozó, uniós kockázatalapú kiválasztási mechanizmus részletes elemei tekintetében történő alkalmazására vonatkozó szabályok megállapításáról

A BIZOTTSÁG (EU) .../... VÉGREHAJTÁSI RENDELETE
            
            
               (2022.1.21.)
            
            
               az (EU) 2019/883 európai parlamenti és tanácsi irányelvnek a hajók ellenőrzésre való kiválasztását szabályozó, uniós kockázatalapú kiválasztási mechanizmus részletes elemei tekintetében történő alkalmazására vonatkozó szabályok megállapításáról
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a hajókról származó hulladékok leadására alkalmas kikötői befogadólétesítményekről, a 2010/65/EU irányelv módosításáról, valamint a 2000/59/EK irányelv hatályon kívül helyezéséről szóló, 2019. április 17-i (EU) 2019/883 európai parlamenti és tanácsi irányelvre
                  1
                és különösen annak 11. cikke (2) bekezdésének második albekezdésére,
            
            
               mivel:
            
            
               (1)A hajókról származó tengeri hulladék és a tengeri környezetbe bekerülő egyéb hulladék problémájának hatékony kezeléséhez elengedhetetlen a hulladék kikötői befogadólétesítményekbe történő leadására vonatkozó kötelezettség hatékony végrehajtása.
            
            
               (2)Az (EU) 2019/883 irányelv 11. cikkének (2) bekezdésével összhangban egy egységes uniós kockázatalapú kiválasztási mechanizmusnak kell egységes feltételeket biztosítania a hajók ellenőrzésre történő kiválasztásához.
            
            
               (3)Az uniós kockázatalapú kiválasztási mechanizmus létrehozása révén a tagállamok érintett hatóságainak egy támogató eszközzel kell rendelkezniük az (EU) 2019/883 irányelv 11. cikkének (1) bekezdése szerinti ellenőrzési kötelezettség teljesítéséhez.
            
            
               (4)Annak a kockázatának az értékelése érdekében, hogy egy hajó nem felel meg az (EU) 2019/883 irányelvben megállapított kötelezettségeknek, több paramétert is figyelembe kell venni, amelyek együttesen egyértelműen jelzik e kockázatot. E paramétereket indokolt a következőkben megállapítani: a hulladék leadására vonatkozó követelményeknek való meg nem felelés vagy arra utaló jelek; a legutóbbi ellenőrzés óta eltelt idő; az illetékes kikötői hatóságok által a szabályok be nem tartásáról készített korábbi jelentések megléte; az útiterv szerinti előző és következő kikötő; az adott hajóra vonatkozó mentesség megléte; valamint az uniós tengeri információcsere-rendszerben (SafeSeaNet) és a THETIS-EU-ban szereplő információk.
            
            
               (5)A hajók ellenőrzésre történő kiválasztására vonatkozó egységes feltételek biztosítása érdekében elengedhetetlen, hogy a tagállamok harmonizált módszertant alkalmazzanak. Az (EU) 2019/883 irányelv alapján elfogadott végrehajtási jogi aktusokat ezért végrehajtási rendeletek formájában kell elfogadni.
            
            
               (6)Az e rendeletben előírt intézkedések összhangban vannak a tengeri közlekedés biztonságával és a hajókról történő szennyezés megelőzésével foglalkozó bizottság véleményével, 
            
            
            
               ELFOGADTA EZT A RENDELETET:
            
            
               1. cikk
            
            
               (1)
                     Az ellenőrzések céljából a tagállamok az (EU) 2019/883 irányelv 3. cikke (1) bekezdésének a) pontjában említett hajókat a következő kockázati szintű kategóriákba sorolják:
            
            
               –a)
                     1. kockázati szint (magas kockázat),
            
         
         
            
               –b)
                     2. kockázati szint (közepes kockázat),
            
            
               –c) 
                     3. kockázati szint (alacsony kockázat),
            
            
               –d)
                     4. kockázati szint (minimális kockázat).
            
            
               (2)
                     Az egyes hajókra vonatkozó kockázatiszint-kategóriát a melléklet 1. táblázatában foglalt kockázati paraméterek alapján kell meghatározni. 
            
            
               (3)
                     A melléklet 1. táblázatában foglalt kockázati paramétereket a melléklet 1–4. pontjában említett módszertan szerint kell alkalmazni.
            
            
               2. cikk
            
            
               Az (EU) 2019/883 irányelv 11. cikkében meghatározott ellenőrzési kötelezettségek teljesítése során a tagállamoknak meg kell felelniük a következő követelményeknek:
            
            
               a)előnyben részesítik a magasabb kockázati szintű hajók ellenőrzését;
            
            
               b)az évente ellenőrizendő hajók legalább 1 %-át véletlenszerűen választják ki.
            
            
               3. cikk
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
            
               Kelt Brüsszelben, -án/-én. 2022.1.21.
            
            
               
                     a Bizottság részéről
               
               
                     elnök
                     Ursula VON DER LEYEN
               
            
         
         
            
                  
                     (1)
                  
                        HL L 151., 2019.6.7., 116. o. 
               
            
      
    ---documentbreak--- 
      
         
         
            
               MELLÉKLET 
            
            
               Módszertan:
            
            
               1.A hajók kockázati szintjének meghatározásához az 1. táblázatban foglalt kockázati paramétereket kell használni.
            
            
               2.Az 1. táblázatban foglalt minden egyes kockázati paraméterhez eltérő színkód tartozik, amely egy adott kockázati szintnek felel meg: vörös (magas), narancssárga (közepes) vagy sárga (alacsony).
            
            
               3.A kockázati szintet a 2. táblázatban meghatározott kritériumok szerint kell az 1. táblázatban foglalt kockázati paraméterekhez kapcsolódó figyelmeztető jelzések alapján hozzárendelni a hajókhoz.
            
            
               4.Annak érdekében, hogy a 2. táblázatban foglalt kockázati szintek hozzárendelése során több egyidejű aktív figyelmeztető jelzést lehessen alkalmazni, lehetőség van a 3. táblázatban foglalt átváltási tényezők alkalmazására.
            
            
            
               1. táblázat: Kockázati paraméterek
            
            
            
                     
                        A kockázati paraméter száma
                     
                  
                  
                     
                        A figyelmeztető jelzés kockázati szintje (színkód)
                     
                  
                  
                     
                        A kockázati paraméter leírása
                     
                  
                  
                     
                        A kockázati paraméterre vonatkozó figyelmeztető jelzés aktiválásának kritériumai
                     
                  
                  
                     
                        A kockázati paraméterre vonatkozó figyelmeztető jelzés deaktiválásának kritériumai 
                     
                  
               
                     
                        1.
                     
                  
                  
                     
                        Narancssárga
                     
                  
                  
                     
                        Az (EU) 2019/883 irányelv 6. cikkében meghatározott előzetes hulladékbejelentési követelményeknek való meg nem felelés.
                     
                     
                  
                  
                     
                        A figyelmeztető jelzés akkor aktiválódik, ha nem küldtek előzetes hulladékbejelentést, vagy az nem tartalmazott minden kötelező információt.
                     
                  
                  
                     
                        A figyelmeztető jelzés kiszámítására az „A” kikötőben kerül sor az „A” kikötőnek küldött előzetes hulladékbejelentés alapján. A figyelmeztető jelzést minden egyes kikötőben újra kell értékelni.
                     
                  
               
                     
                        2.
                     
                  
                  
                     
                        Narancssárga
                     
                  
                  
                     
                        Az üzemeltető, az ügynök vagy a parancsnok által az (EU) 2019/883 irányelv 6. cikkével összhangban szolgáltatott információk. 
                     
                     
                  
                  
                     
                        A figyelmeztető jelzés akkor aktiválódik, ha az előzetes hulladékbejelentés tartalmának érvényességi ellenőrzése során kiderül, hogy a hajó esetleg nem felel meg az irányelvnek.
                     
                  
                  
                     
                        A figyelmeztető jelzés kiszámítására az „A” kikötőben kerül sor az „A” kikötőnek küldött előzetes hulladékbejelentés alapján. A figyelmeztető jelzést minden egyes kikötőben újra kell értékelni.
                     
                  
               
                     
                        3.
                     
                  
                  
                     
                        Narancssárga
                     
                  
                  
                     
                        Az (EU) 2019/883 irányelv 10. cikkének megfelelően elvégzett korábbi ellenőrzések dátuma.
                     
                  
                  
                     
                        A figyelmeztető jelzés akkor aktiválódik, ha a hajót az előző 12 hónapban nem ellenőrizték az (EU) 2019/883 irányelv 10. cikkének megfelelően.
                     
                     
                        Megjegyzés: Ez a figyelmeztető jelzés csak 2022. június 28. után aktiválható.
                     
                  
                  
                     
                        A figyelmeztető jelzést deaktiválják azt követően, hogy az (EU) 2019/883 irányelv 14. cikke (2) bekezdésének a) pontjával összhangban megtörténik az ellenőrzés rögzítése.
                     
                  
               
                     
                        4.
                     
                  
                  
                     
                        Vörös
                     
                  
                  
                     
                        A kikötői befogadólétesítményeket ellenőrző hatóságok, a kikötői hatóságok vagy más illetékes szervek által készített, arra utaló jelentés(ek) megléte, hogy a hajó nem felelt meg az (EU) 2019/883 irányelv 7. cikkének.
                     
                  
                  
                     
                        A figyelmeztető jelzést a kikötői befogadólétesítmények ellenőrei manuálisan aktiválják a THETIS-EU-ban.
                     
                  
                  
                     
                        Amennyiben nem kerül sor meg nem felelés feltárására, a figyelmeztető jelzést az ellenőrzés befejezését követően (státusz: „Ellenőrizve”) deaktiválják. 
                     
                  
               
                     
                        5.
                     
                  
                  
                     
                        Narancssárga
                     
                  
                  
                     
                        Kikötői befogadólétesítmények meg nem felelésre vonatkozó figyelmeztető jelzése
                     
                  
                  
                     
                        A figyelmeztető jelzés akkor aktiválódik, ha a hajóval kapcsolatban az elmúlt 6 hónapban valamely kikötői befogadólétesítmény tekintetében meg nem felelést észleltek, és erre vonatkozó jelentést rögzítettek a THETIS-EU-ban.
                     
                  
                  
                     
                        Amennyiben nem kerül sor meg nem felelés feltárására, a figyelmeztető jelzést az ellenőrzés befejezését követően (státusz: „Ellenőrizve”) deaktiválják.
                     
                  
               
                     
                        6.
                     
                  
                  
                     
                        Narancssárga
                     
                  
                  
                     
                        Elegendő kijelölt tárolókapacitás
                     
                  
                  
                     
                        A figyelmeztető jelzés akkor aktiválódik, ha a 8. cikk (4) bekezdése b) pontjának alkalmazásához használt kritériumok alapján a kijelölt fedélzeti tárolókapacitás nem tekinthető elegendőnek.
                     
                  
                  
                     
                        A figyelmeztető jelzés kiszámítására az „A” kikötőben kerül sor az „A” kikötőnek küldött előzetes hulladékbejelentés alapján. A figyelmeztető jelzést minden egyes kikötőben újra kell értékelni.
                     
                  
               
                     
                        7.
                     
                  
                  
                     
                        Sárga
                     
                  
                  
                     
                        Az útiterv szerinti következő kikötő
                     
                  
                  
                     
                        A nem uniós és az ismeretlen kikötők a kockázati szintet növelőnek tekintendők. E figyelmeztető jelzés kiszámítása során az Izlandon, Norvégiában, az Egyesült Királyságban (ideértve a Man-szigetet, a Csatorna-szigeteket és Gibraltárt) található kikötőket, valamint a Balti-tengeren található orosz kikötőket uniós kikötőknek kell tekinteni.
                     
                  
                  
                     
                        A figyelmeztető jelzés kiszámítására az „A” kikötőben kerül sor az „A” kikötőnek küldött előzetes hulladékbejelentés alapján. A figyelmeztető jelzést minden egyes kikötőben újra kell értékelni.
                     
                  
               
                     
                        8.
                     
                  
                  
                     
                        Sárga
                     
                  
                  
                     
                        Az útiterv szerinti előző kikötő
                     
                  
                  
                     
                        A nem uniós kikötők a kockázati szintet növelőnek tekintendők. E figyelmeztető jelzés kiszámítása során az Izlandon, Norvégiában, az Egyesült Királyságban (ideértve a Man-szigetet, a Csatorna-szigeteket és Gibraltárt) található kikötőket, valamint a Balti-tengeren található orosz kikötőket uniós kikötőknek kell tekinteni.
                     
                  
                  
                     
                        A figyelmeztető jelzés kiszámítására az „A” kikötőben kerül sor az „A” kikötőnek küldött előzetes hulladékbejelentés alapján. A figyelmeztető jelzést minden egyes kikötőben újra kell értékelni.
                     
                  
               
                     
                        9.
                     
                  
                  
                     
                        Sárga
                     
                  
                  
                     
                        Mentességre vonatkozó figyelmeztető jelzés
                     
                  
                  
                     
                        A figyelmeztető jelzés akkor aktiválódik, ha a hajó mentességet élvez, és 12 hónapja nem ellenőrizték; a jelzés azt hivatott biztosítani, hogy ezeket a hajókat ellenőrzés alá vonják.
                     
                  
                  
                     
                        A figyelmeztető jelzést minden egyes kikötőben újra kell értékelni.
                     
                  
               
                     
                        10.
                     
                  
                  
                     
                        Vörös
                     
                  
                  
                     
                        Hulladék típusú eseményre vonatkozó figyelmeztető jelzés
                     
                  
                  
                     
                        A figyelmeztető jelzés akkor aktiválódik, ha a hajó tekintetében a SafeSeaNet-ben egy korábbi kikötőben „hulladék” típusú eseményjelentést rögzítettek.
                     
                  
                  
                     
                        A figyelmeztető jelzést az ellenőrzés befejezését követően (státusz: „Ellenőrizve”) deaktiválják, amennyiben nem kerül sor meg nem felelés feltárására, vagy ha az esemény inaktívvá válik a SafeSeaNet-ben.
                     
                  
               
            
               2. táblázat: A kockázati szinteknek az aktív inputok száma alapján történő hozzárendelése
            
            
                     
                        A kockázati szintekre vonatkozó kritériumok
                     
                  
               
                     
                        1. kockázati szint
                     
                  
                  
                     
                        Egy vagy több vörös figyelmeztető jelzés
                     
                  
               
                     
                        2. kockázati szint
                     
                  
                  
                     
                        Egy vagy több
                           1
                         narancssárga figyelmeztető jelzés
                     
                  
               
                     
                        3. kockázati szint
                     
                  
                  
                     
                        Egy vagy több1 sárga figyelmeztető jelzés
                     
                  
               
                     
                        4. kockázati szint
                     
                  
                  
                     
                        Nincs aktív figyelmeztető jelzés
                     
                  
               
            
               3. táblázat: Átváltási tényezők több egyidejű aktív paraméter összevonásához a 2. táblázatban foglalt kockázati szintek megállapítása érdekében
            
            
                     
                        Átváltási tényező
                     
                  
               
                     
                        Három sárga figyelmeztető jelzés
                     
                  
                  
                     
                        Egy narancssárga figyelmeztető jelzés
                     
                  
               
                     
                        Három narancssárga figyelmeztető jelzés
                     
                  
                  
                     
                        Egy vörös figyelmeztető jelzés
                     
                  
               
         
         
            
                  
                     (1)
                  
                        Az átváltási tényező alkalmazását kiváltó számig.